hotchpotch/miracl-hf-unified huggingface dataset:
Clemens Unterweger
Clemens Unterweger (s. 1. huhtikuuta 1992 Lienz, Itävalta) on itävaltalainen jääkiekkopuolustaja, joka pelaa Erste Bank Eishockey Ligan Graz 99ersissa.
Unterwegerin kasvattajaseura on UECR Huben. Hän pelasi ensimmäiset miesten pelinsä kuitenkin EK Zell am Seen joukkueessa Itävallan toiseksi korkeimmalla sarjatasolla Nationalligassa kaudella 2009–2010. Unterweger oli kolmannella kaudellaan 2011–2012 joukkueen eniten maaleja tehnyt puolustaja kahdeksalla osumallaan. Hän teki samalla kaudella Itävallan A-junioriliigassa puolustajan tontilta hurjat tehot 26+36=62, joilla hän sijoittui koko sarjan pistepörssissä kolmanneksi. Unterweger toimi EK Zell am Seen A-nuorten kapteenina.
Kaudeksi 2012–2013 Unterweger siirtyi Erste Bank Eishockey Liga-joukkue EC Graz 99ersiin, jossa hän pelasi tulokaskautensa Itävallan pääsarjassa jääden 40 runkosarja- ja viidessä playoff-ottelussa kuitenkin ilman tehopisteitä. Unterweger pelasi suurimman osan kaudestaan vielä Grazin A-nuorissa, joiden tehokkain puolustaja hän oli tehoilla 17+20=37. Unterweger oli koko A-junioriliigan toiseksi tehokkain puolustaja Klagenfurter AC:n Nicolas Paulin jälkeen. Hän voitti kauden päätteeksi sarjan mestaruuden. Maaliskuussa 2013 Unterweger teki vuoden mittaisen jatkosopimuksen Grazin kanssa.
Syyskuussa 2013 Unterweger jatkoi sopimustaan Grazin kanssa kahdella vuodella ja siirtyi samalla loppukaudeksi 2013–2014 lainalle Suomeen ja Mestis-joukkue Kajaanin Hokkiin. Hän oli Grazin ja Hokin välisen yhteistyön ensimmäinen pelaajavaihto. Maaliskuussa 2015 Unterweger teki 2+1-vuotisen jatkosopimuksen Grazin kanssa.
Unterweger pelasi alle 20-vuotiaiden I-divisioonan MM-kilpailuissa vuosina 2011 ja 2012, joista ensimmäinen turnaus päättyi B-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuonna 2010. Itävallan A-maajoukkueessa Unterweger on pelannut viisi ottelua tehden yhden maalin. Hän teki A-maajoukkuedebyyttinsä 6. marraskuuta 2014 Slovenian Ljubljanassa Valko-Venäjää vastaan.
Luettelo pikkuplaneetoista: 369001–370000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
369001:stä ja päättyen 370000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 370001–371000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
370001:stä ja päättyen 371000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 371001–372000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
371001:stä ja päättyen 372000:een.
Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 372001–373000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
372001:stä ja päättyen 373000:een.
Kokonaisen luettelon löytää katsomalla Luettelo pikkuplaneetoista.
Aale Sariola
Aale Johannes Sariola (aikaisemmin "Hagberg") (19. toukokuuta 1882 Oulu – 5. lokakuuta 1948 Helsinki) oli suomalainen kansanedustaja, joka toimi Suomalaisen puolueen kansanedustajana huhtikuusta 1917 lokakuuhun 1917. Hänen vaalipiirinsä oli Oulun läänin eteläinen vaalipiiri.
Sariolan vanhemmat olivat rakennusmestari Johan Albert Grönholm ja leipuri 
Maria Hagberg. Hän oli vuoden 1902 ylioppilas Oulun lyseosta ja hän sai pappisvihkimyksen 1906 sekä rovastin arvon 1933.
Ammatiltaan Sariola oli kirkkoherra. Hänen pappisvirkansa olivat enimmältään Pohjois-Pohjanmaalla: kirkkoherran apulainen Ylivieskassa 1906–1907, vt. kirkkoherra Sievissä 1907–1908, vt. kirkkoherra Oulujoella 1908–1909, kappalainen Kalajoella 1909–1922, kirkkoherra Vieremällä Savossa 1922–1927, kirkkoherra Haapavedellä 1927–1948, lääninrovasti Iissä 1925–1927 sekä lääninrovasti Kalajoella 1934–1948.
Jabal al-Lawz
Jabal al-Lawz (arabiaksi: جبل اللوز) (tunnetaan myös nimellä Gebel el-Lawz) on vuori luoteis-Saudi-Arabiassa, lähellä Akabanlahtea 2580 metriä merenpinnan yläpuolella. Nimi voidaan kääntää suomeksi: "manteleiden vuori".
On esitetty että tämä Jabal al-Lawz olisi Raamatun tarkoittama "Siinainvuori". Tälle väitteelle on esitetty myös vastaväitteitä, mutta ne eivät ole johdonmukaisesti perusteltuja. (Gal. 4:25)
Paavalin mukaan "Siinainvuori" sijaitsee Arabiassa, joten nykyinen Siinainvuori joka ei sijaitse Arabiassa (vaan Siinailla), on tästä päätellen eri vuori kuin Raamatun tarkoittama Siinainvuori. (Gal. 4:25)
Joidenkin kristittyjen, islamilaisten ja juutalaisten käsityksen mukaan Mooses vastaanotti Kymmenen käskyä Siinain niemimaalla sijaitsevalla Siinainvuorella. Vanhan juutalaisen tradition ja Paavalin mukaan todellinen Raamatussa tarkoitettu Siinainvuori sijaitsee kuitenkin Arabiassa. (Gal. 4:25)
Juutalaisessa traditiossa ja toisessa Mooseksen kirjassa, sekä kristittyjen Uudessa Testamentissa, Raamatun "Siinainvuoren" katsotaan sijaitsevan Arabiassa, tarkemmin sanottuna Midianilaisten maassa, eli Arabian niemimaan pohjoisosassa. (2. Mooseksen kirja 2:15, 3:01)(1. Kun. 11:18)(Gal. 4:25) Siinain niemimaalla sijaitsevaa "Siinainvuorta" on virheellisesti alettu luulemaan Raamatun Siinainvuoreksi, koska Arabian niemimaan ja Siinain niemimaan nimet ovat vaihtaneet paikkaa joskus ennen ajanlaskumme alkua.
Jos Raamatun Siinainvuori sijoitettaisiin nykyiselle Siinain niemimaalle, niin myöskään Toisessa Mooseksen kirjassa mainittua Punaisenmeren pohjaa myöden kulkemista ei voitaisi mitenkään johdonmukaisesti sovittaa tällaiseen teoriaan. Mutta jos Raamatun "Siinainvuori" sijoitetaan Paavalin (Gal. 4:25) ja vanhan juutalaisen tradition mukaisesti Arabian niemimaalle, niin silloin voidaan johdonmukaisesti sijoittaa Toisen Mooseksen kirjan exodusreitti kulkemaan Akabanlahden poikki.
Chari (tanssi)
Chari on intialainen kansantanssi Rajasthanista. Tanssia esittävät vain naiset. Tanssijat kantavat koko tanssin ajan päänsä päällä Charia, eli liekehtivää metallista ruukkua, joka sisältää palavia puuvillansiemeniä. Tanssi on aktiivinen ja jatkuvassa liikkeessä oleva hyvin vaikuttavan näköinen esitys, jossa noin 7 naista liikkuu ja pyörii tehden jatkuvasti erilaisia käsiliikkeitä ja muodostelmia. tanssi ei pysähdy hetkeksikään ja sitä säestää Dhol-tyyppisen rummun jatkuva aktiivinen pauke sekä torvella soitetut erikoiset liukuvat melodianpätkät.
Taivallahti
Taivallahti tarkoittaa seuraavia asioita:
Circus Mundus Absurdus
Circus Mundus Absurdus (CMA) oli ensimmäinen suomalainen cirque noir -tyylinen sideshowryhmä. He yhdistelivät esityksissään mimiikkaa, teatteria, body artia, fakiiritemppuja, tuliesityksiä, jongleerausta sekä slapstickiä.
Circus Mundus Absurduksen perustivat Visa Knuuttila, Eero Auvinen ja Antti Kervinen vuonna 1999. Ensimmäinen keikka oli Tampereen Tulliklubilla perustamisvuonna. Alkuun kyseessä oli kokeileva taideprojekti jossa esiteltiin klassisia sideshowtemppuja sekä jongleerausta. Hiukan myöhemmin ryhmään liittyivät Lassi Sidoro sekä Jussi Ranta. Tulitaiteilija Jesse Karhu liittyi Circus Mundus Absurdukseen vuonna 2003.
Lopullisessa kokoonpanossa esiintyivät Visa Knuuttila, Antti Kervinen, Lassi Sidoro, Jesse Karhu sekä Jussi Ranta.
Vuosien saatossa Circus Mundus Absurdus lisäsi esityksiinsä enemmän teatraalisuutta sekä juonellisia käänteitä.
Ryhmän repertuaariin kuului lasimurskassa kävely ja makaaminen, piikkimatot, tulennielentä ja -puhallus (muun muassa toisen sirkustaiteilijan selkään) sekä muu tulitaiteilu, lävistykset neuloin ja koukuin, vesimelonin halkaisu miekalla vatsan päällä, kulmahiomakoneiden kipinäsuihkussa kylpeminen, painavien esineiden riiputtaminen lävistyksistä, roihuava hyppynaru ynnä muuta.
Circus Mundus Absurdus (CMA) teki lavaesiintymisiä myös bändien Turmion Kätilöt, Kuolleet Intiaanit ja Black Motor kanssa.
Circus Mundus Absurdus keikkaili yli 15 maassa, kolmella eri mantereella. Ryhmältä ilmestyi dokumenttielokuva ""Circus Mundus Absurdus"" vuonna 2009.
Reino Honkaranta
Reino Ilmari Honkaranta (4. marraskuuta 1921 Turku – 18. marraskuuta 1972 Oslo, Norja) oli suomalainen diplomaatti. Hän oli koulutukseltaan valtiotieteen kandidaatti. Hän toimi Suomen pysyvänä edustajana YK:n Euroopan toimistossa Genevessä 1962–1965, ulkoministeriön kauppapoliittisen osaston osastopäällikkö hän oli 1965–1967 ja suurlähettiläs Brysselissä ja Luxembourgissa 1967–1970 ja Norjassa vuonna 1972.
Kalevan kisat 2014
Kalevan kisat 2014 eli yleisurheilun Suomen-mestaruuskilpailut järjestettiin 31. heinäkuuta – 3. elokuuta 2014 Kuopiossa. Kilpailut käytiin Väinölänniemen stadionilla. Kaikkiaan kisat ovat 113:nnet ja viidennet Kuopiossa. Järjestäjäseurana toimii Kuopion Reipas.
Rajasthanilaiset mustalaistanssit
Rajasthanilaiset mustalaistanssit ovat perinteisiä intialaisia kansantansseja Rajasthanin aavikolla asuvien mustalaisheimojen parista. Ominaisia niille ovat mm. naisten vastapäivään tapahtuvat pyörimisliikkeet sekä rumpu ja ruokopillisoitinten säestys.
Kalbeliya-mustalaisheimon jäsenet esiintyivät ennen maharajoille ja kuninkaille, mutta tämän päivän Intiassa he kuuluvat alimpiin kasteihin kokien monenlaista diskriminaatiota johtuen mm. siitä, että heimon jäseniä pidetään talonvaltaajina.
Kalbeliyoiden perinteiset ammatit ovat käärmeenlumooja sekä tanssija ja muusikko. Tätä erityistä suhdettaan kobriin kuvastavat myös monet Kalbeliya tanssit.
Kalbeliya-heimo taistelee säilyttääkseen perinteiset tanssinsa ja laulunsa ja he ovatkin saaneet uutta yleisöä erilaisilta kansantanssifestivaaleilta mm. Intiassa ja Nepalissa. He toimivat nykyään myös turistien viihdyttäjinä hotelleissa, markkinoilla ja messuilla.
Kalbeliya-mustalaistanssien tyypillinen soitin on ruokopilli Pungi, "kansanmusiikkioboe", joka on valmistettu kuivasta hedelmänkuoresta (kalebassista) johon on liitetty mehiläisvahalla ruokopillit molempiin päihin.Orkesterissa on lisäksi suuri kehärumpu "Chang", jota voi soittaa kaksikin muusikkoa, toisen soittaessa pehmeällä kapulalla ja kädellä ja toisen soittaessa ohuilla tikuilla.Lisäksi mukana orkestereissa on sormisymbaaleja ja joskus muita intialaisia rumpuja (Dhol, Dholak) sekä tamburiineja.
Kalbeliya-mustalaisten tansseja ovat mm.instrumentaalimusiikilla säestettävä Matku, joka on naisten oma viihdyketanssi, sekä Loor, jota esitetään Holi-festivaalin aikaan.
Lapsia ei kouluteta erikseen tanssimaan tai soittamaan vaan he oppivat kansantaiteen aikuisia matkimalla. Jatkuva into harjoittelemiseen tekee esityksistä lopulta taidokkaita ja monipuolisia. Kalbeliya-mustalaiset muokkaavat ja kehittävät improvisoimalla perinteitään jatkuvasti .
Muita Rajasthanin mustalaistansseja esittävät mm. Bopa-heimo, joka Kalbeliya-heimon tapaan elättää itsensä tanssilla ja musiikilla.
Maanviljelijäin Maitokeskus
Maanviljelijäin Maitokeskus (myös Maitokeskus) oli arkkitehti Selim A. Lindqvistin suunnittelema asuinrakennus- ja teollisuuskompleksi, joka sijaitsi Helsingin Kampissa osoitteessa Olavinkatu 1. Erillisiin osiin jaettu rakennus kattoi kaksi kolmasosaa Arkadian-, Olavin- ja Salomonkatuihin rajoittuvan korttelin pinta-alasta. Tyyliltään se edusti jälkijugendia ja uusbarokkia. Rakennus sisälsi meijerin, voi- ja juustovaraston, leipomon, konttorin sekä asuntoja.
Maanviljelijäin Maitokeskus Oy myi rakennukset 1960-luvulla ja ne purettiin vuonna 1973. Tilalle rakennettiin professori Einari Teräsvirran suunnittelema toimitalo, joka valmistui vuonna 1978.
Matku (tanssi)
Matku on Intialainen mustalaistanssi Rajasthansta. Sitä tanssivat Rajasthanin autiomaassa asuvan alimpiin kasteihin kuuluvan Kalbeliya-heimon naiset. Se on naisten omaksi ilokseen tanssima viihdyketanssi jossa liikutellaan yläruumista virtaavin liikkein käsien tehdessä rytmisiä liikkeitä musiikin tahtiin. Tanssiin ei kuulu lauluja vaan sitä tanssitaan instrumentaalimusiikkiin noin neljän-viiden miehen orkesterin säestäessä. Orkesteriin kuuluu ruokopilli Pungi, sekä suuri kehärumpu Chang, jota voi soittaa jopa kaksi muusikkoa erilaisilla rumpukepeillä. Lisäksi tyypillisesti orkesterissa on sormisymbaaleja sekä joitakin muita soittimia mm. tamburiini tai intialainen dholak-rumpu. Tanssissa pyöritään tyypillisesti paikallaan vastapäivään. Monien tanssin liikkeiden sanotaan kuvastavan Kalbeliya heimon läheistä suhdetta kobriin heimon saadessa elantonsa tanssin ja musiikin lisäksi myös käärmeenlumoojina.
Loor
Loor on Intialainen mustalaistanssi Rajasthansta. Sitä tanssivat Rajasthanin autiomaassa asuvan alhaiseen käärmeenlumoojakastiin kuuluvan Kalbeliya-heimon naiset. Looria esitetään Holi-juhlan aikaan. Tanssi on iloluontoinen ja sitä säestetään naisten laulamien humorististen laulujen säestyksellä. (Esimerkki laulun sanoista: "Lukutaitoinen mieheni lukee kirjaimia pimeässä / hän lukee kauniiden nuorten naisten nimiä / kuka tekikään sinusta lukutaitoisen, rakas aviomieheni?")
Orkesterissa soittavat mm. pari tamburiininia, intialainen dholak-rumpu, sormisymbaaleja sekä Rajasthanin mustalaiskäärmeenlumoojien ruokopilli Pungi.
Kalbeliya-heimon mustalaiset ovat liittäneet tansseihinsa mukaan myös akrobatiaa. Eräs tyypillinen temppu menee näin: tanssija asettaa kaksi sormusta maahan ja vie itsensä kaarelle selän kautta siten että kasvot osuvat maahan ja sormukset nousevat silmäluomien avulla.
Vesa Liikala
Vesa Liikala (s. 7. lokakuuta 1963 Vimpeli) on uransa lopettanut suomalainen pesäpalloilija.
Liikala valittiin vuonna 1994 vuoden pesäpalloilijaksi. Hän edusti koko urallaan pääasiassa kasvattajaseuraansa Vimpelin Vetoa sekä naapuriseura Alajärven Ankkureita, lukuun ottamatta yhtä kautta Oulun Lipossa. Etenijäkuninkuuden Liikala voitti kahdesti, vuosina 1985 sekä 1994.
Peliuransa jälkeen Liikala on toiminut Superpesistasolla kakkospelinjohtajan tehtävissä.
Kalbeliya
Kalbeliya -mustalaisheimo on Intian Rajasthanin autiomaassa asuva alimpaan kastiin kuuluva alkuperäiskansa. Kalbeliya-mustalaiset tunnetaan intiassa käärmeenlumoojakastina. Kalbeliyat esittävät myös ammatikseen Rajasthanilaisia mustalaistansseja ja musiikkia.
Aikanaan Kalbeliya-mustalaisheimon jäsenet olivat kiertolaisia eläen täysin vailla kiinteää asumusta.Yhä nykyäänkin he elävät puolittain kiertolaisina liikkuen eri festivaaleilla Intiassa ja lähialueilla esiintymässä. Miehet pyydystävät kobria ja kouluttavat niitä nousemaan pienistä koreista turistien ja intialaisten maksaessa siitä, että he pääsevät näkemään käärmeen turvalliselta etäisyydeltä.
Intialaisten ennakkoluuloissa heitä pidetään aggressiivisina kerjääjinä, varkaina, talonvaltaajina ja prostituoituina. He asuvat vaatimattomissa kylissä jopa ilman minkäänlaista asumusta mm. Pushkarin alueella Rajasthanissa. Kohdatessaan turisteja he usein myös valmistelevat väliaikaisia hennatatuointeja naispuolisten matkailijoiden käsiin jo ennen kuin asiasta on neuvoteltu saaden näin asiakkaita länsimaalaisista turisteista, jotka yleensä eivät edes tiedä mistä on kyse.
Aikanaan Kalbeliya-mustalaisia pestattiin maharadžojen ja kuninkaiden hoveihin viihdyttäjiksi. Nykyään heidän esityksiään voi nähdä erilaisilla kansantanssifestivaaleilla mm. Intiassa ja Nepalissa. Kalbeliyat esiintyvät nykyään myös turisteille mm. hotelleissa ja erilaisilla messuilla ja markkinoilla.
Kalbeliya mustalaisten perinteisiä kansantansseja ovat mm. Matku ja Loor joita säestetään Pungi-käärmeenlumoojapillillä ja rytmisoittimilla.
Pekka Hietakangas
Pekka Hietakangas (s. 8. tammikuuta 1981) on suomalainen entinen pesäpalloilija.
Lukkarina pelannut Hietakangas voitti kaudella 2010 Suomen mestaruuden Vimpelin Vedon riveissä. Hän lopetti uransa kyseisen kauden jälkeen. Hietakangas pelasi valtaosan uransa Vimpelissä, jonne siirtyi kaudeksi 2003 kasvattajaseurastaan Kuortaneen Kunnosta.
Sami Partanen (pesäpalloilija)
Sami Partanen (s. 13. heinäkuuta 1979) on suomalainen pesäpalloilija, jonka tämänhetkinen seura on Imatran Pallo-Veikot.
Ykkösvahtina pelaavaa Partasta pidetään yhtenä aikakautensa parhaista etukenttäpelaajista. Hänen kasvattajaseuransa on Saaren Urheilijat., mutta valtaosan pääsarjaurastaan Partanen on edustanut Kiteen Pallo-90:tä.
Partanen on voittanut urallaan yhdeksän aikuisten SM-mitalia.
Eero Ilomäki
Eero Ilomäki (s. 1. elokuuta 1962) on suomalainen entinen pesäpalloilija.
Ilomäki valittiin lehdistön joukkueeseen vuoden 1985 Liitto-Lehdistö -otteluun, hänen pelatessa Vaasan Mailassa. Kahta Vaasan kautta lukuun ottamatta Ilomäki edusti koko uransa ajan Vimpelin Vetoa.
Ulkopelissä Ilomäki pelasi tavallisesti kopparina, ja sisäpelissä etenijänä.
Topi Hurskainen
Topi Hurskainen (s. 7. heinäkuuta 1993) on suomalainen pesäpalloilija, joka edustaa Superpesiksessä pelaavaa Kiteen Pallo-90:ä. Ulkopelipaikaltaan Hurskainen, ja hänen sisäpeliroolinsa on vaihtaja tai etenijä.
Hurskaisen kasvattajaseura on Kiteen Pallo-90.
Matti Saukko
Matti Saukko (s. 4. helmikuuta 1991 Alajärvi) on suomalainen pesäpalloilija, joka edustaa kaudella 2014 Superpesiksessä pelaavia Kouvolan Pallonlyöjiä.
Ulkopelissä polttajana ja sisäpelissä etenijänä pelaava Saukko siirtyi 1+1 -vuotisella sopimuksella KPL:ään kauden 2013 jälkeen kasvattajaseurastaan Alajärven Ankkureista.
Saukko on aiemmin pelannut myös jääkiekkoa Lapuan Virkiän edustusjoukkuessa miesten II-divisioonassa. Hänen pelipaikkansa oli maalivahti.
Matti Lähteenmäki
Matti Lähteenmäki (s. 1962) on suomalainen pesäpallotuomari.
Loimaalta kotoisin oleva Lähteenmäki on yksi Superpesiksen arvostetuimmista syöttötuomareista, ja hän on usein tuominnut kauden ratkaisuotteluita tuomariparinsa Antti Aineen kanssa. Ensimmäisen pääsarjaottelunsa Lähteenmäki tuomitsi vuonna 1995.
Lähteenmäestä tuli kaudella 2012 Superpesiksen historian ensimmäinen yli 400 ottelua viheltänyt tuomari.
Pesäpallotuomarina
Timo Kallio (pesäpalloilija)
Timo Kallio (s. 29. lokakuuta 1985 Pattijoki) on suomalainen pesäpalloilija, joka edustaa Superpesiksessä pelaavaa Pattijoen Urheilijoita.
Ulkopelipaikaltaan Kallio on polttaja, ja hänen sisäpeliroolinsa on etenijä. Kallio voitti Pattijoen riveissä Suomen mestaruuden kaudella 2008. Vuosina 2016-2017 Kallio pelasi Joensuun Mailassa. Syksyllä 2017 uutisoitiin, että Kallio siirtyy takaisin kasvattajaseuraansa Raaheen (Pattijoelle). Kallio on ammatiltaan Materiaali-insinööri.
Simo Pajala
Simo Pajala (s. 15. elokuuta 1964 Vimpeli) on suomalainen entinen pääsarjatason pesäpalloilija.
Ulkopelissä kopparina pelannut Pajala edusti koko 17-vuotisen pääsarjauransa ajan kasvattajaseuraansa Vimpelin Vetoa.
Marko Nygård
Marko Jaakko Nygård (s. 20. heinäkuuta 1981 Vimpeli) on suomalainen pesäpalloilija.
Ykkösvahtina pelaava Nygård on edustanut urallaan kasvattajaseuransa Vimpelin Vedon lisäksi myös Puijon Pesistä sekä Kouvolan Pallonlyöjiä. Kaudella 2014 hän teki neljän vuoden tauon jälkeen paluun Superpesiskentille Kankaanpään Mailan riveissä. Kaudella 2015 Nygård on pelannut Ykköspesistä Ulvilan Pesä-Veikoissa ottelukohtaisella sopimuksella. Nygård on toiminut myös Ulvilan Pesä-Veikkojen ykköspesisjoukkueen valmennusportaassa. Heinäkuussa 2015 hän palasi kasvattajaseuransa Vimpelin Vedon riveihin ottelukohtaisella sopimuksella.
Nygårdin isä, Jaakko Nygård on entinen huipputason pesäpalloilija, ja muun muassa kaksinkertainen Suomen mestari.
Jouni Oja-Lipasti
Jouni Oja-Lipasti (s. 1. kesäkuuta 1985 Ilmajoki) on suomalainen pesäpalloilija, joka edustaa Koskenkorvan Urheilijoita. Ulkopelipaikaltaan hän on etumies.
Superpesistä Oja-Lipasti on pelannut Alajärven lisäksi myös Koskenkorvan Urheilijoiden riveissä. Runkosarjassa hän on pelannut 172 ottelua, joissa on lyönyt 30 ja tuonut 33 juoksua. Kärkilyöntipisteitä hän keräsi pelaamissaan runkosarjan otteluissa 304. Superpesiksen pudotuspeleissä Oja-Lipasti on pelannut 31 ottelua, joissa on lyönyt kaksi ja tuonut neljä juoksua. Kärkilyöntipisteitä hän on kerännyt pudotuspeleissä kaikkiaan 43.
Malisjoki
Malisjoki on Nivalan taajama-alueen läpi virtaava joki. Jokityypiltään se on keskisuurten turvemaiden joki.
Malisjoki alkaa Haapaveden Karsikkaalta Karsikasojana, joka yhtyy Nivalan puolella Ruuskankylällä Kesonojaan. Siitä alkava uoma on nimeltään Malisjoki, joka virtaa Ruuskankylältä Maliskylän ja Ahteen läpi kohti Nivalan taajamassa sijaitsevaa alajuoksua.
Malisjoki laskee Pidisjärveen, joka on Kalajoen leventymäkohta ja Nivalan suurin järvi.
Malisjoen rantamaisema on kauttaaltaan metsä- ja maatalousvoittoinen. Suurin osa jokiuoman rannoista on rakentamalla muutettua. Joen alaosassa luonnontilaista rantaa ei ole juuri lainkaan. Lähinnä luonnontilaa on joen alajuoksulla sijaitseva koski. Tuossa koskessa on Heikkilän tilan eli presidentti Kyösti Kallion vanha mylly.
Malisjoki on yksi Pohjois-Pohjanmaan voimakkaimmin kuormitetuista joista. Sen ekologinen tila on arvioitu välttäväksi ja fysikaalis-kemiallinen tila huonoksi. Biologinen tila on arvioitu tyydyttäväksi. Joki on erittäin runsasravinteinen ja rehevä.
Joen tilaa ja merkitystä on yritetty kohentaa vuonna 2008 alkaneella Vireä Malisjoki -hankkeella. Hankkeessa on rakennettu joen yläjuoksulle kosteikko, jonka toivotaan vähentävän kuormitusta. Vähäjärven kosteikko on yksi maakunnan suurimmista rakennetuista kosteikoista.
Joen tilan parantamiseksi on tehty suunnitelma myös useiden muiden kosteikkojen rakentamisesta.
Vireä Malisjoki -hankkeen toisessa vaiheessa joen ylitse rakennettiin kaksi valaistua kävelysiltaa. Sillat ovat Nivalan taajamassa aivan Haapajärventien varrella. Siltojen läheisyydessä joen ranta-alueita on paranneltu muun muassa kävelyteitä, leikkipuisto, istutuksia ja valaistuksia rakentamalla.
Malisjoki ei ole merkittävä kalastuskohde. Se oli hyvä rapujoki vielä 1980-luvulla, mutta seuraavalla vuosikymmenellä rapukanta hävisi. Joessa elää tyypillinen suomalainen kalakanta: särkikaloja, ahvenia ja haukia.
Kerrotaan, että Nivalan pitäjän kanta-asukas Niva-Kaija asettui asumaan Malisjoen rannalle, suunnilleen nykyisen Heikkilän talon kohdalle.
Toni Marjamäki
Toni Marjamäki (s. 24. lokakuuta 1992 Parkano) on suomalainen pesäpalloilija, joka edustaa Koskenkorvan Urheilijoita.
Superpesiksen runkosarjaa hän on pelannut 40 ottelun verran ja pelaamissaan otteluissa hän on lyönyt kaksi ja tuonut 29 juoksua. Kärkilyöntipisteitä Marjamäki on runkosarjassa kerännyt 91. Pudotuspeleissä Marjamäki on pelannut kaikkiaan yhdeksän ottelua, joissa on lyönyt yhden ja tuonut kolme juoksua. Kärkilyöntipisteitä hänellä on pudotuspeleistä kasassa 22.
Mikko Kytömäki
Mikko Kytömäki (s. 10. tammikuuta 1984) on suomalainen pesäpalloilija, joka edustaa Koskenkorvan urheilijoita.
Superpesistä Kytömäki on pelannut Koskenkorvan lisäksi myös Kankaanpään Mailan ja Kouvolan Pallonlyöjien riveissä. Runkosarjassa hän on pelannut 197 ottelua, joissa on lyönyt 22 ja tuonut 56 juoksua. Kärkilyöntipisteitä hän keräsi pelaamissaan runkosarjan otteluissa 499. Superpesiksen pudotuspeleissä Kytömäki on pelannut 43 ottelua, joissa on lyönyt seitsemän ja tuonut 17 juoksua. Kärkilyöntipisteitä hän on kerännyt pudotuspeleissä kaikkiaan 107.
Tuomas Tuohisaari
Tuomas Tuohisaari (s. 20. helmikuuta 1992, Ilmajoki) on suomalainen pesäpalloilija, joka pelaa Superpesis-joukkue Koskenkorvan Urheilijoissa. Tuohisaari on Koskenkorvan Urheilijoiden kasvatti.
Superpesiksen runkosarjassa Tuohisaari on pelannut 94 ottelua, joissa on lyönyt 17 ja tuonut 42 juoksua. Kärkilyöntipisteitä hän keräsi pelaamissaan runkosarjan otteluissa 189. Superpesiksen pudotuspeleissä Tuohisaari on pelannut 18 ottelua, joissa on tuonut yhden juoksun. Kärkilyöntipisteitä hän on kerännyt pudotuspeleissä kaikkiaan 31.
Rubiini-iibis
Rubiini-iibis ("Eudocimus ruber") on iibiksiin kuuluva lintulaji. Sitä tavataan laajalta alueelta Etelä-Amerikasta ja Karibianmeren saarilta.
Kooltaan rubiini-iibis voi kasvaa 56–76 cm pitkäksi. Koiraat ovat naaraita suurempia. Lajin paras tuntomerkki on aikuisen linnun lähes kauttaaltaan kirkkaanpunainen höyhenpeite. Ainoastaan siipien kärjet ovat mustat. Nuoret linnut ovat väriltään vatsastaan valkoisia ja selästään ja päästään ruskehtavan harmaita. Rubiini-iibiksen nokka on pitkä ja alapäinkaartunut. Nokka on väriltään harmaa ja koiraan nokka on naaraan nokkaa pidempi.
Rubiini-iibistä tavataan Etelä-Amerikan pohjoisosien rannikoilta alueelta, joka ulottuu Kolumbiasta Brasiliaan. Lisäksi sitä tavataan muun muassa Trinidadista ja Tobagosta ja vaeltajana useilta Karibianmeren saairlta. Lajin elinympäristöä ovat suot, mutatasangot, laguunit ja mangrovemetsät. Rubiini-iibikset liikkuvat tyypillisesti parvissa. Lajin ravintoa ovat katkaravut ja muut äyriäiset, vesihyönteiset, sammakot, nilviäiset ja pienet kalat. Aikuiset rubiini-iibikset saavat punaisen värinsä syömistään katkaravuista. Rubiini-iibiksen lisääntymisaika on syyskuusta joulukuuhun. Laji pesii kolonioina ja koiras rakentaa risupesän puuhun tai pensaaseen. Naaras munii tyypillisesti 3–5 munaa.
Sasu Toikka
Sasu Toikka (s. 26. heinäkuuta 1990 Hamina) on suomalainen pesäpalloilija, joka on edustanut kaudesta 2012 alkaen Superpesiksessä Kouvolan Pallonlyöjiä. Ennen siirtymistään Kouvolaan Toikka pelasi Ykköspesistä kasvattajaseurassaan Haminan Palloilijoissa. Kaudella 2011 Toikka voitti A-poikien Suomen mestaruuden Kouvolan Pallonlyöjien A-poikajoukkueessa. Toikka on myös osallistunut A- ja B-poikien Itä-Länsi-otteluihin. Hänen ulkopelipaikkansa on etukentällä ja sisäpelissä hän toimii vaihtajana ja kotiuttajana. Toikka on pelannut keskikesään 2016 mennessä miesten Superpesiksessä 151 ottelua.
Sigvard
Sigvard on alkujaan saksalainen miehen etunimi. Sen alkuperäinen muoto on ollut "Siegward", joka merkitsee "voiton vartijaa", kuten myös nimen skandinaavinen vastine Sigurd.
Suomessa nimi Sigvard on 1900-luvun alusta vuoden 2009 loppuun mennessä annettu 485 henkilölle. Sigurdin nimipäivä on suomenruotsalaisen kalenterin mukaan 25. syyskuuta.
Anni Lipasti
Anni Lipasti (s. 25. maaliskuuta 1987 Rauma) on suomalainen pesäpalloilija, joka edustaa Lappeenrannan Pesä-Ysejä. Lappeenrannan lisäksi Lipasti on edustanut naisten Superpesiksessä kasvattajaseuraansa Rauman Feraa, Jyväkylän Kirittäriä ja Viinijärven Urheilijoita. Lipasti on pelannut naisten Superpesiksen runkosarjassa 135 ottelua, joissa hän on lyönyt 38 juoksua ja tuonut 131 juoksua ja kerännyt 449 kärkilyöntiä. Naisten Superpesiksen pudotuspeleissa Lipasti on pelannut 55 ottelua, joissa hän lyönyt 15 ja tuonut 35 juoksua ja kerännyt 147 kärkilyöntiä. Lipasti osallistui ensimmäiseen Itä-Länsi otteluunsa Hyvinkäällä vuonna 2013.
Juho Ranto
Juho Ranto (s. 9. maaliskuuta 1987 Oulu) on suomalainen pesäpalloilija, joka edustaa JymyJusseja. Hänen kasvattajaseura on Koskenkorvan Urheilijat.
Superpesistä Ranto on pelannut Koskenkorvan ja JymyJussien riveissä. Runkosarjassa hän on pelannut 88 ottelua, joissa on lyönyt seitsemän ja tuonut 30 juoksua. Kärkilyöntipisteitä hän keräsi pelaamissaan runkosarjan otteluissa 161. Superpesiksen pudotuspeleissä Ranto on pelannut 12 ottelua, joissa on tuonut kahdeksan juoksua. Kärkilyöntipisteitä hän on kerännyt pudotuspeleissä kaikkiaan 27.
Anna Gunn
Anna Gunn (s. 11. elokuuta 1968 Santa Fe, New Mexico, Yhdysvallat) on yhdysvaltalainen näyttelijä. Hän esitti Walter Whiten vaimoa Skyleria draamasarjassa "Breaking Bad" ja sai roolistaan parhaan naissivuosan Primetime Emmyn vuosina 2013 ja 2014. Eräitä muita Gunnin esittämiä televisiohahmoja ovat olleet Jean Ward sarjassa "Oikeus ja kohtuus" sekä Martha Bullock "Deadwoodissa". Videopelisarjassa "Legacy of Kain" hän ääninäytteli hahmoa nimeltä Ariel.
Gunn varttui Santa Fessä ja myös näytteli "Santa Fe"-elokuvassa vuonna 1997. Hän suoritti B.S.-tutkinnon Northwestern Universityssä 1990. Gunnin ammattinäyttelijän ura lähti liikkeelle chicagolaisessa teatterissa samana vuonna. Broadwaylla hän esiintyi ensimmäisen kerran 1996.
Iina Lehkonen
Iina Lehkonen on suomalainen pesäpalloilija, joka edustaa kaudella 2014 naisten Superpesiksessä Mansen Räpsää. Hänen kasvattajaseuransa on Turku-Pesis, ja lisäksi Lehkonen on pelannut Superpesistä myös Lappeenrannan Pesä Yseissä. Lehkonen on ulkopelipaikaltaan koppari. Lehkonen osallistui Itä–Länsi-otteluun vuonna 2011. Lehkonen on pelannut kausilla 2005–2014 Superpesiksessä ja Halli-SM:ssä yhteensä 160 ottelua, joissa hän on lyönyt 31 ja tuonut 177 juoksua sekä kerännyt 648 kärkilyöntiä.
Antti Naakka
Antti Naakka (s. 1979) on suomalainen thainyrkkeilijä. Ottelijaurallaan hän saavutti suomenmestaruuden vuonna 2004 sarjassa -71 kg ja SM-hopeaa vuonna 2005 sarjassa -75 kg. Ottelijauransa jälkeen hän on toiminut valmentajana Helsinki Thaiboxing Clubilla, jonka puheenjohtajana hän myös toimii. Hän on myös Suomen Muaythai-liiton puheenjohtaja sekä Suomen thainyrkkeilymaajoukkueen koordinaattori. Thainyrkkeilytoimiensa lisäksi hän työskentelee personal trainerina omassa yrityksessään. Naakka on toiminut järjestäjänä useissa kotimaisissa thainyrkkeilytapahtumissa, mm. thainyrkkeilyn pohjoismaidenmestaruuskilpailuissa vuonna 2012.
Hän on lisäksi ollut osakkaana ja varatoimitusjohtajana kamppailu-urheiluvarusteita maahantuovassa yrityksessä, jonka omistussuhteensa hän on sittemmin myynyt.
Naakka näyttelee sivuosaa Juho Kuosmasen Olli Mäestä kertovassa elokuvassa Hymyilevä mies - The Happiest Day in the Life of Olli Mäki.
3. http://www.imdb.com/name/nm8381902/?ref_=fn_al_nm_1
http://www.vantaansanomat.fi/artikkeli/108216-pok-ei-tappele-kadulla-vaan-ottelee-kehassa
http://www.muaythai.fi/?page_id=32
Brittiläinen lippulause
Brittiläinen lippulause on Euklidisen geometrian lause. Lauseen mukaan, kun valitaan piste "P" suorakulmion "ABCD" sisältä, pisteen "P" ja suorakulmion vastakkaisten kulmien välisten etäisyyksien neliöiden summa on yhtä suuri kuin toisen kahden suorakulmion vastakkaisen kulman ja pisteen "P" välisten etäisyyksien neliöiden summa.
Yhtälönä siis:
Lause pätee myös suorakulmion ulkopuolisiin pisteisiin, ja vielä yleisemmin Euklidisessa avaruudessa olevan pisteen etäisyyksiin avaruudessa olevan suorakulmion kulmiin. Tällöin todistus on vaikeampi havainnollistaa.
Piirretään pisteestä "P" suorakulmion sivujen "AB", "BC", "CD" ja "AD" kanssa kohtisuorassa olevat suorat. Merkitään suorakulmion sivuja leikkaavat kohdat pisteillä "w", "x", "y" ja "z", vieressä olevaa kuvaa vastaavilla tavoilla. Huomataan, että muodostuu suorakulmainen kolmio "AwP", ja "wP" = "Az".
Nyt Pythagoraan lauseen mukaan,
Näin voimme laskea pisteen "P" ja suorakulmion kolmen muun kulman välisten etäisyyksien neliöt:
Täten:
Lauseen nimi tulee siitä, kun piirretään pisteestä P viivat suorakulmion kulmiin sekä todistuksessa käytettävät suorakulmion sivujen kanssa kohtisuorat viivat, lopputulos muistuttaa joidenkin mielestä Yhdistyneen kuningaskunnan lippua.
Länsiromaaniset kielet
Länsiromaaniset kielet ovat yksi Indoeurooppalaisiin kieliin kuuluvien romaanisten kielten alaryhmistä. Niihin kuuluvat ainakin seuraavat kielet:
Jotkut luokitukset lukevat Keski-ja Etelä-Italian murteet länsiromaanisiin kieliin; tämän tuloksena haaraa kutsutaan yleisesti länsi-itaalisiksi kieliksi. Muut luokitukset sijoittavat italodalmaattiset kielet itäromaanisiin kieliin. Sardinian kieli ei sovi länsi- eikä itäromaanisiin kieliin, sillä se on luultavasti eronnut aikaisessa vaiheessa muista romaanisista kielistä.
Nykyisin neljä eniten puhuttua länsiroomaanista kieltä ovat espanjan kieli (noin 330 miljoonaa puhujaa äidinkielenään), portugalin kieli (noin 215 miljoonaa puhujaa äidinkielenään, 45 miljoonaa toisena kielenä, lähinnä portugalinkielisessä Afrikassa), ranskan kieli (n. 70 miljoonaa puhujaa äidinkielenään, 70 miljoonaa toisena kielenä lähinnä ranskankielisessä Afrikkassa), ja katalaani (n. 12 miljoonaa puhujaa äidinkielenään). Monilla näistä kielistä on paljon ei-äidinkielisiä puhujia; tämä koskee erityisesti ranskaa, joka on laajalti käytössä koko Länsi-Afrikassa lingua francana.
Nilpotentti
Matematiikassa renkaan R alkiota x kutsutaan nilpotentiksi, jos on olemassa joku positiivinen kokonaisluku n siten, että "x" = 0.
Amerikkalainen matemaatikko Benjamin Peirce otti termin käyttöön algebran alkiosta, jokin katoaa kun se korotetaan tiettyyn potenssiin.
Yhdelläkään nilpotentilla alkiolla ei voi olla käänteisalkiota (paitsi triviaali rengas {0}, joka on ainoastaan yksi alkio 0=1). Kaikki nollasta eroavat nilpotentti alkiot ovat nollajakajia.
n x n matriisi A, jossa kunnan alkiot on nilpontetti, jos ja vain jos sen karakteristinen polynomi on "t".
Jos x on nilpotentti, niin silloin 1 - x on olemassa käänteisalkio, koska "x" = 0 edellyttää, että
Yleisemmin, summa käänteisalkiosta ja nilpotenttialkioista on renkaan ykkösalkio, kun ne kommutoivat.
Vaihdannaisen renkaan formula_4 nilpotentit alkiot muodostavat ideaalin formula_5; tämä seuraa binomilauseesta. Tätä ideaali formula_5 kutsutaan renkaan nilradikaaliksi. Jokainen vaihdannaisen renkaan nilpotenttialkio formula_7 kuluu jokaiseen renkaan alkuideaaliin formula_8, koska formula_9. Joten formula_5 sisältyy kaikkien alkuideaalien leikkaukseen.
Jos formula_7 ei ole nilpotentti, voimme lokalisoida formula_7:t potenssien mukaan: formula_7: formula_14 saadaan nollasta poikkeava rengas formula_15. Lokaalisessa renkaassa alkualkioita vastaa täsmälleen ne formula_8, jotka toteuttaa formula_17. Koska jokaisella vaihdannaisella ei-triviaalilla renkaalla on maksimaalinen alkuideaali, niin jos formula_7 ei ole nilpotentti niin formula_7 ei kuulu formula_8, jollakin formula_4:n alkuideaalilla formula_8. Siksi formula_5 on täsmälleen kaikkien alkuideaalien leikkaus.
XXV
XXV on luku 25 roomalaisilla numeroilla. Se voi tarkoittaa myös seuraavia:
Fridolf Rafael von Haartman
Fridolf Rafael von Haartman (20. joulukuuta 1839 Helsinki – 1. maaliskuuta 1902 Pietari) oli suomalainen liikemies ja valtioneuvos. Hänet tunnetaan ennen kaikkea makuuvaunuliikenteen aloittajana Suomessa.
Von Haartmanin vanhemmat olivat lääkintöhallituksen ylijohtaja Carl Daniel von Haartman (1792–1877) ja Maria Helena Rosina Franzén (1800–1840). Hän oli naimisissa Alice Pinellon (1862–1945) kanssa. Fridolf Haartmanin kaksoisveli oli maanviljelysneuvos Michael von Haartman (1839–1907).
Von Haartman palveli ensin upseerina ja toimi muun muassa Suomen kenraalikuvernöörin adjutanttina. Erottuaan armeijasta majurin arvoisena von Haartman toimi tullipäällikkönä Pietarissa ja vuosina 1879–1887 hän oli Suomen asiain komitean palveluksessa. Hän sai valtioneuvoksen arvon 1897.
Vuonna 1873 von Haartman perusti "Pietarin Suomalaisen Höyryveneyhtiön" joka liikennöi Neva-joella. Yhtiöllä oli vuonna 1897 käytössä 76 alusta. Von Haartmanin yhtiö rakensi myös talviaikaan Neva-joen jään yli kulkevia tilapäisiä sähköraitiotielinjoja. Von Haartman harjoitti laivaliikennettä Pietarin seudun ohella Nižni Novgorodissa ja Sevastopolissa Krimillä. Hän omisti myös konepajan ja kaikkiaan hänen yhtiöidensä palveluksessa oli noin 1 000 työntekijää.
Kun Nižni Novgorodissa järjestettiin vuonna 1896 "Yleisvenäläinen teollisuus-, kauppa- ja taidenäyttely" von Haartman sai luvan rakentaa näyttelyalueelle kaksi metrin raideleveyksistä sähköraitiotielinjaa ja kaksi hammasratalinjaa. Hän oli jo edellisenä vuonna 1895 saanut toimiluvan Nižni Novgorodiin Venäjän ensimmäiselle sähköraitiotielinjalle.
Helmikuussa 1876 von Haartman ehdotti kirjeessään Suomen valtionrautateiden johtajalle yöjunaliikenteen aloittamista eräiden Suomen kaupunkien ja Pietarin välillä. Hän anoi lupaa myös makuuvaunuliikenteen aloittamiseksi Suomen rautateillä. Ensimmäiset yöjunat alkoivatkin liikennöidä Helsinki–Pietari-välillä 1. kesäkuuta 1876 alkaen. Von Haartmanin perustama "Sofkupéaktiebolag"-yhtiö tilasi kolme kolmiakselista makuuvaunua prahalaiselta F. Ringhofferin vaunutehtaalta ja ensimmäinen näistä vaunuista oli mukana Pietari–Helsinki-yöjunassa illalla 16. elokuuta 1876. Haartman jatkoi makuuvaunuliikennettä Pietarin ja Helsingin välillä aina vuoteen 1898 saakka jolloin Suomen valtiorautatiet aloitti oman makuuvaunuliikenteen telivaunuilla. Von Haartman myi vaununsa 1899 valtionrautateille joka muutti ne ensimmäisen luokan päivävaunuiksi.
Connie Hedegaard
Connie Hedegaard (s. 15. syyskuuta 1960) on tanskalainen poliitikko. Hän toimi ilmastokomissaarina Barroson II komissiossa toimikaudella 2010–2014.
Tanskan politiikassa Hedegaard kuului konservatiiviseen kansanpuolueeseen ja toimi kansanedustajana vuosina 1984–1990, minkä jälkeen hän työskenteli toimittajana Berlingske-lehdessä vuosina 1990–1994. Vuodet 1994–1998 hän työskenteli Danmarks Radiossa ja vuosina 1998–2004 hän kirjoitti Politikeniin sekä toimi ajankohtaisohjelma "Deadlinen" juontajana DR2-kanavalla.
Vuonna 2005 Hedegaard valittiin jälleen Folketingetiin. Vuosina 2004–2007 hän oli maansa ympäristöministeri ja vuosina 2007–2009 ilmasto- ja energiaministeri Anders Fogh Rasmussenin sekä Lars Løkke Rasmussenin hallituksissa. Hänen ministerikaudellaan järjestettiin Kööpenhaminan ilmastokokous.
55 Burger, Cola, Fries
55 Burger, Cola, Fries oli suomalainen pikaruokaketju, joka keskittyi erityisesti hampurilaisten tarjoamiseen. Vuonna 2011 perustettu ketju aloitti ensin seitsemällä Teboil-huoltoasemalla shop-in-shop-periaatteella. Konseptin loi Kotipizzan kehitystiimi. Ravintoloita sijaitsi myös samoissa tiloissa Kotipizzojen kanssa.
Joulukuussa 2014 pikaruokajätti Frankis Group myi 55 Burger, Cola, Fries -ketjun Jokes Familylle. Tuolloin ketjuun kuului 35 ravintolaa. Kaupan myötä uusi omistaja muutti ketjun ravintolat Rolls-ravintoloiksi.
Ravintolan nimi viittaa 1950-lukuun, jolloin ensimmäisiä hampurilaisia alettiin valmistaa Yhdysvalloissa.
Pietarin ja Paavalin kirkko
Pietarin ja Paavalin kirkko on apostoleille Pietari ja Paavali omistettu kristillinen kirkkorakennus. Usein kirkon alkuperäinen ja täydellinen alkukielinen nimi on muotoa Pyhien (apostolien) Pietarin ja Paavalin kirkko tai katedraali. Matkaoppaissa, kartoissa ja arkikielessä käytetään usein erilaisia yksinkertaistettuja, epävirallisia nimimuotoja. Erilaisia Pietariin ja Paavaliin viittaavia kirkkoja on maailmassa satoja. Esimerkiksi Iso-Britanniassa, Ranskassa, Saksassa, Venäjällä ja Yhdysvalloissa runsaasti kirkkoja ja katedraaleja on nimetty Pietarin ja Paavalin mukaan.
Pietarin ja Paavalin kirkkoja ovat esimerkiksi:
Luterilaisia Pietarin ja Paavalin kirkkoja:
Katolisia Pietarin ja Paavalin kirkkoja:
Ortodoksisia Pietarin ja Paavalin kirkkoja:
Joidenkin, aiemmin apostolelle Pietari ja Paavali pyhitetyn kirkon nimi on saattanut muuttua ajan ja vallanpitäjän vaihtumisen seurauksena. Näin on käynyt esimerkiksi 
Varsinaisten kirkoksi vihittyjen rakennusten ohella monia rukoushuoneita (tšasouna) on omistettu apostoleille Pietari ja Paavali.
Juha Katajisto
Juha Katajisto (s. 25. helmikuuta 1992) on suomalainen pesäpalloilija, joka edusti Koskenkorvan Urheilijoita Superpesiksessä vuosina 2011-2015. Katajisto ja Koskenkorvan Urheilijat purkivat pelaajasopimuksen toukokuussa 2015. 2016 Juha Katajisto sai Try-out sopimuksen Hyvinkään Tahkoon
Superpesiksen runkosarjassa Katajisto on pelannut 55 ottelua, joissa on lyönyt kolme ja tuonut 18 juoksua. Kärkilyöntipisteitä hän keräsi pelaamissaan runkosarjan otteluissa 85. Superpesiksen pudotuspeleissä Katajisto on pelannut yhdeksän ottelua, joissa on tuonut kaksi juoksua. Kärkilyöntipisteitä hän on kerännyt pudotuspeleissä kaikkiaan 11.
Julkivarmistus
Julkivarmistuksella tarkoitetaan toimia, joilla luodaan panttausoikeudelle tehokas sitovuus sivullisia kohtaan.
Nimensä mukaisesti julkivarmistuksella tavoitellaan toimia, jotka tuottavat julkisuutta. Julkisuudella halutaan varmistaa panttivelkojan velkojanaseman säilyminen parempana suhteessa muihin pantinantajan tuleviin velkojiin. Erityisesti julkivarmistuksella on merkitystä pakkotäytäntöönpanossa.
Julkivarmistuskeinoja on kolme: traditio eli hallinnan siirto, denuntiaatio eli panttausilmoitus sekä kirjaaminen rekisteriin.
Culiseta
Culiseta on sääskisuku, jonka edustajat levittävät arboviruksiin kuuluvaa Sindbis-virusta. Tämä aiheuttaa Pogostantautia, jota ilmenee yleensä Pohjois-Karjalassa. Oireet tälle on nivelkivut, jotka saattavat kestää vuosia ja ihottuma. Toinen tätä sairautta levittävä sääskisuku on "Culex".
Jani Ahonen
Jani Ahonen (s. 6. huhtikuuta 1992 Juva) on suomalainen pesäpalloilija, joka edustaa Haminan Palloilijoita kaudella 2016. Hänen kasvattajaseuransa on Juvan Nuorisopesis.
Superpesiksen runkosarjassa Ahonen on pelannut 52 ottelua, joissa on lyönyt neljä ja tuonut 27 juoksua. Kärkilyöntipisteitä hän keräsi pelaamissaan runkosarjan otteluissa 116. Superpesiksen pudotuspeleissä Ahonen on pelannut 13 ottelua, joissa on lyönyt yhden ja tuonut kahdeksan juoksua. Kärkilyöntipisteitä hän on kerännyt pudotuspeleissä kaikkiaan 20.
Ismo Ankkuri
Ismo Ankkuri (s. 16. kesäkuuta 1981 seinäjoki) on pelaajauransa lopettanut suomalainen pesäpalloilija ja nykyinen pelinjohtaja. Tällä hetkellä Ankkuri toimii 2-pelinjohtajana Alajärven Ankkureissa, jota hän edusti viimeisenä myös pelaajaurallaan. Hänen kasvattajaseuransa on Seinäjoen Maila-Jussit ja hän on urallaan voittanut kaksi SM-hopeaa.
Superpesiksen runkosarjassa Ankkuri on pelannut 265 ottelua, joissa on lyönyt 256 ja tuonut 36 juoksua. Kärkilyöntipisteitä hän keräsi pelaamissaan runkosarjan otteluissa 617. Superpesiksen pudotuspeleissä Ankkuri on pelannut 40 ottelua, joissa on lyönyt 25 ja tuonut yhden juoksun. Kärkilyöntipisteitä hän on kerännyt pudotuspeleissä kaikkiaan 56.
Juho Jääskeläinen
Juho Jääskeläinen (s. 28. toukokuuta 1993 Kouvola) on suomalainen pesäpalloilija, joka edustaa Kouvolan Pallonlyöjiä. Hän on myös seuran oma kasvati. Pääosin Jääskeläinen on pelannut KPL:n juniorijoukkueiden mukana, mutta pääsi kaudella 2013 pelaamaan myös Superpesiksen runkosarjassa kolme ottelua. Näissä otteluissa hän saavutti kaksi kärkilöyöntipistettä.
Saku Kapanen
Saku Kapanen (s. 17. heinäkuuta 1979 Lappeenranta) on uransa lopettanut suomalainen pesäpalloilija, joka edusti viimeksi Kouvolan Pallonlyöjiä. Hänen kasvattajaseuransa on Juvan Pallo ja hän on urallaan voittanut kolme Suomen mestaruutta, neljä SM-hopeaa ja yhden SM-pronssin. Lisäksi Kapanen on päässyt pelaamaan kolmessa Itä-Länsi-ottelussa.
Superpesiksen runkosarjassa Kapanen on pelannut 431 ottelua, joissa on lyönyt 69 ja tuonut 474 juoksua. Kärkilyöntipisteitä hän keräsi pelaamissaan runkosarjan otteluissa 1661. Superpesiksen pudotuspeleissä Kapanen on pelannut 127 ottelua, joissa on lyönyt 14 ja tuonut 165 juoksua. Kärkilyöntipisteitä hän on kerännyt pudotuspeleissä kaikkiaan 511.
Elokuvateatteri Moskova
Elokuvateatteri Moskova (, ) on historialtaan maineikas elokuvateatteri Valko-Venäjän pääkaupungissa Minskissä. Elokuvateatteri rakennettiin vuosina 1976–1980 ja otettiin käyttöön Moskovan olympiavuonna 1980. Rakennuksessa oli kaksi salia, joihin sopi 260 ja 1070 katsojaa. Se oli valmistuessaan Valko-Venäjän suurin elokuvateatteri. Tiloja on käytetty myös kokousten ja konferenssien järjestämiseen. Rakennuksen suunnittelivat arkkitehdit Viktar Kramarenka, Mihail Vinahradau ja V. Štšarbina.
Elokuvateatteri Moskova sijaisee Minskin ydinkeskustassa osoitteessa prospekt Pobeditelei 13. Lähin metroasema on Njamiha (Nemiga). Nykyään elokuvateatterin pienempi sali on elokuvaopiskelijoiden käytössä. Suuressa salissa on 873 istumapaikkaa. Elokuvateatterissa on baari-kahvila ja usean pöydän biljardisali, jonka läheisyydessä sijaitsee valkovenäläisessä taidehistoriassa arvokkaana pidetty taiteilija "Gabriela Vaštšenko"n mosaiikkilasityö.
Elokuvateatterin 1980-luvulta olevaa miljötä - niin ulkoasua kuin sisätilojakin - ollaan uusimassa. Rakennus on suunniteltu suljettavan vuoden 2014 jääkiekkokisojen jälkeen noin kahdeksi vuodeksi kunnostustöiden takia. Teatteria on tarkoitus modernisoida ja esimerkiksi jakaa suuri sali kolmeksi pienemmäksi saliksi.
Tommi Mäentausta
Tommi Mäentausta (s. 7. elokuuta 1990 Hyvinkää) on suomalainen pesäpalloilija, joka edustaa Kouvolan Pallonlyöjiä. Hänen kasvattajaseuransa on Hyvinkään Tahko.
Superpesiksen runkosarjassa Mäentausta on pelannut 91 ottelua, joissa on lyönyt kaksi ja tuonut 110 juoksua. Kärkilyöntipisteitä hän keräsi pelaamissaan runkosarjan otteluissa 323. Superpesiksen pudotuspeleissä Mäentausta on pelannut 16 ottelua, joissa on tuonut 17 juoksua. Kärkilyöntipisteitä hän on kerännyt pudotuspeleissä kaikkiaan 55.
Mika-Matti Ojala
Mika-matti Ojala (s. 13. helmikuuta 1984 Kouvola) on suomalainen pesäpalloilija, joka edustaa Kouvolan Pallonlyöjiä. Hän on myös seuran omia kasvatteja.
Superpesiksen runkosarjassa Ojala on pelannut 231 ottelua, joissa on lyönyt 29 ja tuonut 27 juoksua. Kärkilyöntipisteitä hän keräsi pelaamissaan runkosarjan otteluissa 190. Superpesiksen pudotuspeleissä Ojala on pelannut 54 ottelua, joissa on lyönyt viisi ja tuonut yhden juoksun. Kärkilyöntipisteitä hän on kerännyt pudotuspeleissä kaikkiaan 28.
Finnish Defence League
Finnish Defence League ry (FDL) on vuonna 2011 Facebookissa perustettu ja 2013 yhdistykseksi rekisteröity liike, joka toimii radikaalin islamin ja islamismin leviämistä vastaan Suomessa. Järjestöä on pidetty äärioikeistolaisena.
Finnish Defence League sai alkunsa vuonna 2011 Englannissa toimivan English Defence Leaguen toiminnan innoittamana. Yhdistys pyrkii epäkohtien esilletuomiseen tiedotusvälineiden kautta sekä osallistumalla erilaisiin tapahtumiin. FDL hyväksyttiin yhdistysrekisteriin 2013.
Finnish Defence League on julkilausunut periaatteikseen muun muassa naisten ja seksuaalivähemmistöjen puolustamisen sekä oikeuden vastustaa radikaalia islamia, ihmisoikeuksien puolustamisen ja edistämisen, demokratian ja oikeusvaltion kunnioittamisen ja näiden edistämisen šaria-lakia vastaan, ääri-islamiin liittyvän tiedottamisen sekä kansainvälisen yhteistyön. Järjestö kertoo vastustavansa ”alkuperäiskulttuurin” tietoista heikentämistä mutta ei kulttuurin ”luonnollisia muutoksia”.
Jäseniltään FDL vaatii järjestön periaatteiden hyväksymistä sekä lisäksi ohjeiden noudattamista, kun jäsen kantaa järjestön tunnuksia. FDL:n mukaan jäseniksi ei haluta rasisteja, seksuaalivähemmistöjä syrjiviä tai väkivaltaisia henkilöitä.
FDL:n rekisteröityminen yhdistykseksi tulkittiin "Ilta-Sanomissa" islam-kriitikoiden ja äärioikeiston haluna rekisteröityä. Uutisessa todettiin, että PRH:n edustajan mukaan yhdistyksen määritelmä täyttää aattellisen yhdistyksen kriteerit, eikä hakemuksessa ole viitteitä Pariisin rauhansopimuksen kieltämästä fasisminluonteisesta poliittisesta, sotilaallisesta tai sotilaallisluontoisesta järjestöstä.
FDL:sta on kertonut esimerkiksi Yle. Ylen artikkelissa haastatellun Dan Koivulaakson mukaan jäsenet eivät ole Suomessa toistaiseksi syyllistyneet väkivallantekoihin, toisin kuin innoittajansa English Defense League. Osa sen kannattajista käyttää natsitervehdyksiä, mutta se on pyrkinyt tekemään eroa kansallissosialismiin esimerkiksi kannattamalla näkyvästi Israelin lippua. Yhdistyksen silloinen puheenjohtaja Mimosa Koiranen on puhunut yhdistyksen toiminnasta Yle Silminnäkijässä. Haastattelussa hän korosti muun muassa liikkeen kansainvälisiä yhteyksiä muihin samanmielisiin liikkeihin, sekä sitä, että yhdistys on poliittisesti sitoutumaton kansalaisaktivistiliike. Hänen mukaansa FDL tukee Israelia, koska se on "demokratian majakka". Koiranen kiisti liikkeen rasistisuuden tai äärioikeistolaisuuden.
Jussi Järvinen
Jussi Järvinen on suomalainen pesäpallovalmentaja. Hän toimi kaudella 2014 Vimpelin Vedon edustusjoukkueen pelinjohtajana. Aiemmin Järvinen on toiminut myös Nurmon Jymyn pelinjohtajana.
Järvinen korvasi edellisen pelinjohtajan Risto Ojanperän ennen kauden 2013 loppuottelusarjaa Sotkamon Jymyä vastaan.
Muinainen Brest
Arkeologinen museo Muinainen Brest (, ) on Valko-Venäjän Brestissä sijaitseva arkeologinen museo. Se on perustettu osin Läntisen Bugin sivuhaaran Muhavetsin suun lähistöltä mutaan hautautuneena löytyneen vanhan, noin 1000–1200 -luvuilta peräisin olevan slaavilaiskylän päälle.
Valko-Venäjän suosituimpiin nähtävyyksiin kuuluvan Brestin linnoitusalueen eteläosissa sijaitsevan museorakennuksen suunnittelivat arkkitehdit Viktar Kramarenka, Mihail Vinahradau ja V. I. Štšarbina. Kooltaan 40x60-metrinen, betonista, lasista ja anodisoidusta alumiinista koostuva museorakennus rakennettiin vuosina 1972–1976. Arkeologinen kaivaus- ja tutkimustyö jatkui tämän jälkeenkin. Professori P. Lysenkon johdolla vuosina 1969–1981 ja 1988 suoritetuissa kaivauksissa alueelta löydettiin noin 220 puisen rakennuksen jäänteet, kolmen kadun kivetystä, aitauksia ja runsaasti aikakauden esineistöä.
Arkeologinen museo avattiin yleisölle 1982. Museo on hallinnollisesti Brestin alueen kotiseutumuseon osasto. Museossa on vieraillut jo noin 3 miljoonaa kävijää.
Janne Hyvönen
Janne Eero Olavi Hyvönen (s. 18. syyskuuta 1992) on suomalainen pesäpalloilija ja maatalousyrittäjä.
Peliuransa Hyvönen edusti Superpesiksessä pelaavaa Sotkamon Jymyä. Superpesisdebyyttinsä Hyvönen teki kesäkuussa 2012 ottelussa Kouvolan Pallonlyöjiä vastaan. Kaudella 2014 hän korvasi kakkoskopparin tontilta joukkueen pelinjohtajaksi siirtyneen Mikko Korhosen. Ulkopelipaikaltaan Hyvönen oli kakkoskoppari. Kausi 2016 jäi Hyvösen viimeiseksi super-tasolla.
Pesäpallouransa päättänyt Hyvönen jatkaa kotitilansa isäntänä Sotkamossa.
Hyvönen oli Suomen Keskustan kunnallisvaaliehdokkaana vuoden 2017 kunnallisvaaleissa. Hyvönen toimii Sotkamon sivistystoimen lautakunnassa.